Ajinomoto Stadion

Ajinomoto Stadion (japansk: 味の素スタジアム Ajinomoto Sutajiamu, også kjent som Tokyo Stadion, er et flerbruksstadion i Chōfu, Japan. Stadionet, som åpnet i 2001, er bygget på tomten av en tidligere amerikansk militærbase. Stadionet blir brukt til fotball, rugby, amerikansk fotball, friidrett, konserter og, noen ganger, også loppemarkeder. Navnerettighetene har tilhørt Ajinomoto Co., Inc. siden 2003 (foreløpig til 2024). Oversikt Stadionet er hjemmebane til fotballklubbene FC Tokyo og Tokyo Verdy. Etter jordskjelvet i 2011 ble stadionet brukt til midlertidig husly. Stadionet er et av stadionene som kommer til å bli brukt under Sommer-OL 2020. Under de olympiske lekene kommer stadionet til å bli kjent som Tokyo Stadion på grunn av Den internasjonale olympiske komitéens hensyn til sine sponsorer. Stadionet ble brukt for åpningsseremonien for VM i rugby 2019, samt syv andre kamper, inkludert bronsefinalen. Adkomst Keiō-linjen: 5 minuters gange fra Tobitakyū-stasjonen Seibu Tamagawa-linjen: 20 minuters gange fra Tama-stasjonen Referanser Eksterne lenker Hjemmeside (engelsk)